આજનો બીજો એક મહત્વનો મુદ્દો હોય તો તે જાતિવાદનો છે. આમ તો આપણે મોર્ડનાઇઝેશનની પાછળ આંધળી દોડ મુકી રહ્યાં છીએ અને સતત કહેતા રહીએ છીએ કે હા અમે એક છીએ, ભારત લોકશાહીમાં માને છે અને અહીં તમામ નાગરીકનો એક સરખો અધિકાર છે, તેમ છતાં ક્યાંકને ક્યાંક આપણને એ અહેસાસ પણ અચુક થતો રહે છે કે હજુ પણ કેટલાક તત્વો દ્વારા જાતિવાદને મહત્વ આપવામાં આવી રહ્યું છે, જે સામાન્ય રીતે આપણી આઝાદીનું હનન સમાન છે.